**Proces - verbal**

**al ședinței extraordinare a Consiliului Județean Vrancea**

**convocată de îndată în 14 decembrie 2023**

În data de 14 decembrie 2023, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinară a Consiliului Județean Vrancea convocata de îndată prin Dispoziția președintelui nr. 959 din 13 decembrie 2023.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Cătălin Toma, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat după ședință, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 32 de aleși județeni din care – 31 de consilieri județeni și președintele consiliului județean, absent fiind domnul consilier județean Caraba Ionel.

**Președintele Consiliului Județean Vrancea, domnul Cătălin Toma,** a precizat că sunt îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de specialitate și de avizele comisiilor de specialitate, care au fost transmise prin poșta electronică fiecărui consilier județean.

**Președintele Consiliului Județean Vrancea** a precizat că această ședință a fost convocată de îndată întrucât unitățile de Trezorerie efectuează operațiuni până cel târziu 28 decembrie, data pana la care trebuie sa se facă plata cheltuielilor efectuate în cadrul contractelor de finanțare. Așadar, este necesar acordul autorității deliberative, astfel încât operațiunile administrative ulterioare adoptării hotărârilor să se încadreze în aceste termene. Totodată, pentru obținerea finanțării obiectivului de investiție ce are ca obiect modernizarea DJ 204 E este necesar ca cererea să fie depusă în cel mai scurt timp posibil.

**S-a trecut la prezentarea proiectelor de hotărâri înscrise pe ordinea de zi a ședinței:**

1. „ Actualizarea devizului general și a indicatorilor tehnico-economici pentru obiectivul de investiții „Reabilitare energetică și lucrări conexe centru DGASPC – VN – sat Petrești, comuna Vînători".

2. „ Actualizarea indicatorilor tehnico - economici și a devizului general în cadrul proiectului „Consolidare și restaurare Secția de științe ale naturii și acvariu - Casa Tatovici”.

3. „ Actualizarea devizului general și a indicatorilor tehnico-economici pentru obiectivul de investiții „REABILITARE ENERGETICĂ ȘI LUCRĂRI CONEXE LA CORPURILE C5, C6 ȘI C7, STR. CUZA VODĂ NR. 56”, cod proiect 118520”.

4. „ Actualizarea devizului general și a indicatorilor tehnico-economici pentru obiectivul de investiții „ Investiții in capacități de producere energie pentru consumul propriu la nivelul Județului Vrancea” .

5. „ Aprobarea proiectului „Modernizare infrastructură rutieră de drum județean 204E dintre localitățile Mirceștii Noi-Ciușlea-Străjescu-Doaga-DN24” şi a cheltuielilor legate de proiect pentru realizarea acestuia”.

**Fiind supusă votului, ordinea de zi a ședinței a fost aprobată cu unanimitate de voturi. ( 32 voturi ”pentru”)**

**Președintele Consiliului Județean Vrancea** a menționat că nu au fost formulate amendamente și a reamintit consilierilor județeni că au obligația să nu participe la adoptarea proiectelor de hotărâri dacă sunt în conflict de interese.

**Ulterior, s-a trecut la dezbaterea proiectelor de hotărâri.**

**La punctul 1 proiectul privind** „ Actualizarea devizului general și a indicatorilor tehnico-economici pentru obiectivul de investiții „Reabilitare energetică și lucrări conexe centru DGASPC – VN – sat Petrești, comuna Vînători".

**Fiind supus votului, proiectul de hotărâre a fost adoptat în unanimitate. (32 voturi ”pentru”)**

**La punctul 2 proiectul privind** „ Actualizarea indicatorilor tehnico - economici și a devizului general în cadrul proiectului „Consolidare și restaurare Secția de științe ale naturii și acvariu - Casa Tatovici”.

**Fiind supus votului, proiectul de hotărâre a fost adoptat în unanimitate. (32 voturi ”pentru”)**

**La punctul 3 proiectul privind** „ Actualizarea devizului general și a indicatorilor tehnico-economici pentru obiectivul de investiții „REABILITARE ENERGETICĂ ȘI LUCRĂRI CONEXE LA CORPURILE C5, C6 ȘI C7, STR. CUZA VODĂ NR. 56”, cod proiect 118520”.

**Fiind supus votului, proiectul de hotărâre a fost adoptat în unanimitate. (32 voturi ”pentru”)**

**La punctul 4 proiectul privind** „ Actualizarea devizului general și a indicatorilor tehnico-economici pentru obiectivul de investiții „ Investiții in capacități

 de producere energie pentru consumul propriu la nivelul Județului Vrancea”.

**Fiind supus votului, proiectul de hotărâre a fost adoptat în unanimitate. (32 voturi ”pentru”)**

**La punctul 5 proiectul privind** „ Aprobarea proiectului „Modernizare infrastructură rutieră de drum județean 204E dintre localitățile Mirceștii Noi-Ciușlea-Străjescu-Doaga-DN24” şi a cheltuielilor legate de proiect pentru realizarea acestuia”.

**Fiind supus votului, proiectul de hotărâre a fost adoptat în unanimitate. (32 voturi ”pentru”)**

Epuizându-se dezbaterea proiectelor înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea din 14 decembrie 2023.

**Președintele**

**Consiliului Județean Vrancea**

**Cătălin TOMA**

 **Secretar general al județului**

 **Raluca Dan**